JohanHeinsen/ENO huggingface dataset:
Kiøbenhavns Postrytter, 1792-04-02
Aranjuez, den 1 Martii. Den 28de Februarii, Kl. 3 om Morgenen, holdt en Vogn for Greve af Florida blanca's Hotel, hvori vare to Garde Officerer, som bragte ham Kongens Decret, hvorefter han blev afsat fra alle sine Embeder, og befalet, strax at begive sig herfra til Murcia, hans Fædreneland. Han fulgte strax Ordren, og de, som i det Øyeblik vare hos ham, kunde ikke noksom beundre hans Forhold ved denne pludselige Forandring. Greven af Aranda er indtil videre beskikket i hans Sted, men med en høyere Titel, da han er erklæret for Senior i Statsraadet, og man altsaa maa ansee ham som virkelig Minister, siden Greven af Florida blanca ikkun havde Titel af Stats Secretair. Dette Statsraad er nu ved et Kongeligt Decret igien sat i Virksomhed, og det hidtil værende Junta d Estado i samme Øyeblik ophævet, ved hvilket sidste Greven af Florida blanca var Præsident, da han just havde oprettet det, for deri, som i en Middelpunct, at samle alle Foretagender. Et Project, som lykkedes ham temmelig vel. Om Aarsagen til hans Unaade kan der ey endnu siges noget med Vished, men de, som interessere sig for den franske Revolution paastaae, at hans Fald staaer i nøye Forbindelse med hans Forhold imod den franske Nation. Disse bebreyde ham, at han har op egget alle Cabinetter og de nordiske Magter til at foreene sig imod den nye Constitution, og at han har gjort alt dette uden Kongens Vidende, for hvem han har skiult alle fra Hs. Allerchristeligste Majestæt indløbne Breve og andre Memoirer, Frankeriges Tilstand betræffende. Vi melde disse Rygter, uden dog at indestaae for deres Rigtighed; ligesom vi ogsaa, med samme Forbeholdenhed tør berette, hvorledes man synes at være fuldkommen overbeviist om, at en saa erfaren og i Politiken saa vel bevandret Minister, som Greven af Aranda, sikkerligen ikke vil indlade sig i sin Formands Forbindelser, men meget meere foretrække Venskabet med en Nation, med hvis Skjæbne Spaniens politiske Existence i Europa er saa nøye forbunden. – Da Ridder Bourgning var 3 Dage i Forveien ankommet til Madrid, saa kunde man maaskee tilskrive ham og hans Negotiationer denne Revolution i vort Ministerio; men disse faa Dage vare dog neppe til at fuldende en Sag, som der virkelig i lang Tid er arbeidet paa. Han ankom Natten til den 25de, havde den 26de en Conference med Greven af Florida blanca, og kom samme Aften tilbage fra Aranjue; til Madrid. De her værende Venner af den franske Constitution troe, at en vis ung, ivrig og virksom Mand er den, der egentlig har udført dette politiske Mesterstykke, da han er en Elsker af Revolutioner, og Franskmændene altsaa, naar de lære ret at kiende ham, ville blive ham meget forbundne for den vigtige Tieneste, han nu har viist deres Fædreneland.
Kiøbenhavns Postrytter, 1792-04-02
Den Russiske Coureer, som nyeligen var ankommet, er allerede sendt tilbage med Svar paa hans medbragte Depecher, og man meener, at dette Svar ikke vil blive efter de franske Emigrantes Smag.
Kiøbenhavns Postrytter, 1792-04-02
London, den 16 Martii. Det Ostindiske Huuses Secretair fik i Gaar et Brev fra Hr. William Gordon, dateret POrient den 3die hujus, hvori han melder, at han med Beaute, et Skib fra Pondichery, var sammestæds ankommet efter en Reyse af 4 Maaneder og 12 Dage, at hans svage Helbred vel hindrede ham fra at komme strax til London, men at han dog ikke kunde undlade at meddele Secretairen den vigtige Tidende, som Gouverneuren i Pondicher fik nogle faa Dage for hans Afreise, at nemlig Fortet, Chittle Drug, havde paa visse Betingelser overgivet sig til Moratterne. Dette Fort skal være af største Vigtighed for det Ostindiske Huus, og dets Forliis uerstattelig for Tippo Saib, da han var saa vis paa det Uovervindelighed, at han havde ey allene ladet alle sine fornemste Qvinder, men ogsaa en stor Deel af hans kostbareste Skatte bringe derhen. Samme, Fort kostede hans Fader, Hyder Aly, hele 3 Aars Beleyring og umaadelige Pengesummer. – Det hedder videre i bemeldte Brev, at alle Tippos faste Pladser med deres Besætninger, lige til Seringapatnam og Bedanur, nu maatte være i vore Allieredes Hænder. Deres Armee skulle være i god Stand og rigeligen forsynede med Levnetsmidler. Communicationen med Madras skal ogsaa, siden Fortet Cant blev erobret, nu være ganske frie. Endeligen har det Ostindiske Huus i Gaar besluttet at ansøge Parlementet om Tilladelse for Compagniet til at indføre ostindiske Sukkere for samme taalelige Told som de vestindiske.
Kiøbenhavns Postrytter, 1792-04-02
Brevene fra Gibraltar melde, at Keiseren af Marocco har totaliter slaaet sin Broders Armee, som, understøttet af Spanien, havde rebelleret imod ham. Slaget har varet i sex Timer.
Kiøbenhavns Postrytter, 1792-04-02
Wien, den 17 Martii. Det franske Hofs Svar af 1ste hujus paa Fyrste Kannitzes Depecher er nu indløbet, med Addresse til den afdøde Keyser. Franskmændene fordre, at Keiseren skulde desarmeere, og sætte sine Tropper saavel i Nederlandene som paa Grændserne paa ordentlig Fredsfod; da de ellers ikke ville trække deres Tropper tilbage. Men veed ikke hvad Svar vort Ministerium har givet derpaa; men vist er det, at de paa March værende Tropper have faaet Ordre at gaae til deres Bestemmelse, og at fleere snart skulle følge dem.
Kiøbenhavns Postrytter, 1792-04-02
Gouvernementet i Bryssel har maattet hidsende alle de Papirer, som vedkomme den sidste Conspiration i Nederlanden den 6 Januarii. Den Courier, som bragte disse Papirer, bragte ogsaa den ubehagelige Tidende, at de Brabantske Stænder fremdeles nægte at udrede de æskede Subsidier. Vor Monark har nu besluttet at oppebie det Jndtryk, som Efterretningen om hans Tronbestigelse vil giøre paa Gemytterne, førend han tager noget Partie. Man forsikkrer, at Kongen har tilstaaet hver gemeen Soldat et daglig Tillæg af en halv Kruter, som for 200000 Mand i Fredstider vil aarlig udgiøre 600000 Gylden. Saa har Hs. Majestæt ogsaa indført den af Joseph den Anden brugte Skik, at give hver Grenadeer paa Slotsvagten et halv Pund Kiød og en Pægel Viin om Dagen.
Kiøbenhavns Postrytter, 1792-04-02
Kongen har strax efter sin Hr. Faders Død ladet 5000 Gylden uddele blandt de Fattige.
Kiøbenhavns Postrytter, 1792-04-02
Warschau, den 17 Martii. J Forgaards tog Rigsdagen sin Begyndelse. - Marechalerne lykønskede Stænderne med, at alle Landdagen vare i Hensigt til den nye Regieringsform gaaet saa roligt af. - Hr. Stanislaus Potocky, vor nye Feldttøymester, foreslog, at celebrere den nye Constitutions første Aarsdag næstkommende 3 Mai paa det allerhøitideligste, og da festligen at modtage de fra Landdagene udsendte Deputationer. Der skal ved denne Leylighed, holdes en stor Procession, og Kongen vil paa denne vigtige Dag, vise sig i at sin Kongelige Pragt med alle Rigstænderne. Endda skal bemeldte 3 Mai giøres mærkværdig ved at lægge Grundsteenen til en nye Kirke, hvortil der allerede er indsamlet over 300000 Ducater.
Kiøbenhavns Postrytter, 1792-04-02
Coblenz, den 19 Martii. Om faae Dage ventes Prindsen af Nassau her tilbage fra Petersburg, og skal han bringe meget gode Tidender for Prindserne med sig. - Greven af Arandas Ophøyelse til den første Statsministerspost i Madrid aabner ogsaa den bedste Udsigt for Frankerige, da man veed han er det Bourbonske Huus meget hengiven. Derimod veed man ogsaa, at den afsatte Greve Florida Blanca var i Begreb med at ophæve Familieforbundet med Frankrige, og overtale Kongen af Spanien til at indgaae et nyt Forbund, med Engeland; hvilket netop befordrede hans pludselige Fald.
Kiøbenhavns Postrytter, 1792-04-02
Amsterdam, den 20 Martii. Siden i Søndags er her ankommet adskillige Expresser, som have medbragt den sørgelige Tidende, at St. Domingo er gandske ødelagt. Naturligviis vil denne Beretning have en stor Indflydelse paa Sukker- og Casse=Priserne baade her og andensteds.
Kiøbenhavns Postrytter, 1792-04-02
Kiøbenhavn, den 2 April. Den 15de Februarii er Friderich Møller beskikket til at være Transport-Forvalter ved Assens Færgestæd i Fyen.
Kiøbenhavns Postrytter, 1792-04-02
Meteorologiske Observationer. Vinden. Therm.
Kiøbenhavns Postrytter, 1792-04-02
Barom. Varme. 26 Martii. 27. II. 3. 7. S. V. S. S. V. S. S. O.S. V. 1 April, 28. I. 5. 5 Udi afvigte Uge fra den 24de Martii til den 31te dito, ere i denne Kongel. Residencestad copulerede 11 Par. Fødte Drenge 37. Piger 38. Tilsammen fødte 75. Døde Mænd 22, Qvinder 11, Drenge 13, Piger 10, af følgende Sygdomme: Alderdom 6. Barselseng 2. Brystsyge 5. Feber 1. Forraadnelses=Feber 1. Jnflammation 5. Kiighoste 3. Kopper 1. Slag 7. Svindsoet 1. Tænder 5. Tærende Syge 8 Venerisk Syge 8, Uangivne Svagheder 1. Vattersoet 2. Tilsammen døde 56. Altsaa 19 flere fødte end døde.
Kiøbenhavns Postrytter, 1792-04-02
Betragtninger over de aarlige Søn, og Helligdags Evangelier i tvende Deele, udgivne til Opbyggelse af en retskaffen Præst, har nu forladt Pressen, og sælges for 4 Mk. 8 Sk. paa Trykpapiir uindbunden, hos de Herrer Boghandlere Saxtorph paa Waysenhuuset, Rothe paa Børsen og Buch paa Nørregade, samt hos mig som Forlægger efter Autors Cay Frid. Hammerich, Anmodning. paa Hiørnet af Naboløs og Snaregaden. Gottinger franske og tydske Futteral-Calendere for Aaret 1792, hvori findes et Kobberstykke for hver Maaned, samt adskillige nye Dame=Hovedpyntsmoder, tilligemed den nu brugelige Fruentimmer= og Mandfolke=Klædedragt i Kobber, saa og tydske Musen-Calendere, kan nu tilkiøbs bekommes i det Kongelige Bogtrykkerie for den sædvanlige Priis, Stykket 4 Mk. 4 Sk.
Kiøbenhavns Postrytter, 1792-04-02
Schleswig=Holsteinischer Special-Calender for 1792 er at bekomme i det Kongelige Bogtrykkerie for 2 Mk.
Kiøbenhavns Postrytter, 1792-04-02
Vibel- og Kirke-Historie, fra Verdens Begyndelse, D. indtil det 18de Seculum efter Christi Fødsel, hvorudi Guds Kirkes og Lærdoms Tilstand, berømmelige og lærde Mænd, og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af Owe Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tomer.
Kiøbenhavns Postrytter, 1792-04-02
Den af sal. Hr. Biskop Hersleb skrevne ypperlige Bog: Livets Ordi Dødens Stund eller de Syv Christi Ord paa Korset, udi Syv Prædikener forklarede, og en Prædiken over det Første Christi Ord efter Opstandelsen, er tilkjøbs at bekomme i det Kongelige Bogtrykkerie for 2 Mk. Johan Gangolf Wilhelm Forstmans, evangelisk luthersk Præst til Sohlingen i Hertugdømmet Berg, hans Glædes Tidende for alle Syndere, fremstillet udi Syv Passions=Prædikener, oversat paa Dansk, er tilkiøbs at bekomme i det kongel. Bogtrykkerie for 1 Mk. 8 s. Mellemste Etage udi Gaarden No. 199 i Frederichsberg gade, som nu beboes af (S. T.) Hr. Oberste Hæderich, bliver til Paaske ledig; samme bestaaer af 5 store Værelser og Kiøkken en Suite, et Sideværelse til Domestiqver, kan og følge 2de Værelser udi 3die Etage, foruden Tiener= og Pulterkammer i Qvisten, fælleds Vadskerkielder og Tørreloft, samt Afdeeling i Kielderen til Victualier, og Rum til circa 16 Favne Brænde, hvorom handles med Viinhandler Glasing paa Hiørnet af Vandkunsten.
Kiøbenhavns Postrytter, 1792-04-02
Directionen for det kongelige Octroyerede Danske Asiatiske Compagnie bekiendtgjør herved, at Onsdagen den 11te April förstkommende, om Formiddagen ved 10 Slet, bliver udi Compagniets Huus paa Christianshavn foretaget Auction over endeel Rester, samt efterstaaende uindfriede Chinesiske og Ostindiske Vahre, som alt 8 Dage forinden Auctionen i Compagniets Pakhuus kan tages i Øyesyn.
Kiøbenhavns Postrytter, 1792-04-02
Directionen for det kongelige Octroyerede Danske Asiatiske Compagnie, bekiendtgjør herved, at Onsdagen den 25de April förstkommende, om Formiddagen ved 10 Slet, bliver udi Compagniets Huus paa Christianshavn holden Licitation over endeel Eege Skibs-Tømmer og Knæer, samt Rigske Maste-Træer og Spiirer med meere, hvoraf Dementionerne forud nærmere kan erfares i Compagniets Equipage Contoir, Thi vilde de Lysthavende bemeldte Tid og Sted behagelig sig indfinde, da Conditionerne nærmere vil blive bekiendtgjorte.
Kiøbenhavns Postrytter, 1792-04-06
Kiøbenhavns No. Aar lang, Lamme.
Kiøbenhavns Postrytter, 1792-04-06
Juli. anal. Post-Tidender, som stitution, mailFredagen, den 6 April. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1792-04-06
Gibraltar, den 12 Februarii. Keiseren af Marocco er endelig marcheret imod hans Broders Armee, som blev understøttet af Spanierne, og har efter en meget hidsig Træfning gandske slaaet og adspredet den. Dagen efter Slaget vilde hans oprørske Broder skiule sig paa et helligt Sted, men han blev røbet, og maatte over Hals og Hoved tage Flugten. De fornemste fiendtlige Generaler ere med 6000 Daler og 30 Kanoner gjorte til Fanger, og Keiseren har derefter holdet sit seyerrige Jndtog i Marocco. Slaget har varet i fulde sex Timer Oprørernes Armee bestod af 10000 Mand, af hvilke 2500 bleve paa Valpladsen. Keyseren har ved sin Armee havt 400 Døde og 700 Saarede. Han commanderede sine Tropper i egen Person, og blev strax, da Træfningen var begyndt, blesseret af en Musketkugle. Han tabte dog ikke Modet, men fortsatte Slaget med fordobblet Jver, endskiøndt han fandt en hæftig Modstand af nogle Kanoner, som bleve betiente af et Detachement spanske Artillerister. Denne Seyer kan umuelig være behagelig for Spanierne paa den africanske Kyst, og Keiseren skal allerede have besluttet at angribe alle spanske Eiendomme paa bemeldte Kyst.
Kiøbenhavns Postrytter, 1792-04-06
Constantinopel, den 18 Februarii. Porten har nu ladet den bekiendte Pacha af Agiska henrette, og udsat hans Hoved til Skue paa Serailets Muure. Han beskyldes for at have før Krigens Udbrud, deels ved hans indsendte Beretninger, deels ved hans egne Foretagender, tilskyndet Divanet at bryde Freden med Rusland, og bestyrket det i dets uforsonlige Had til Russerne. Men neppe var Tidenden om Definitivfreden indløbet fra Jassy førend der ogsaa strax gik Ordre til at hente Pachaens Hoved, og hans Eftermand blev alvorligen betydet, ikke at foretage sig det ringeste, som paa denne Side Cuban kunde forstyrre Russernes Roe og Sikkerhed. Den henrettede Pacha var en Yndling af Storviziren Jussuf, mange ere derfor af den Meening, at der snart forestaaer ham samme Skjæbne.
Kiøbenhavns Postrytter, 1792-04-06
Lissabon, den 26 Februarii. Dronningens sørgelige Tilstand er til alles Græmmelse endnu den samme. Hun bliver betient af ikke mindre end 18 Læger, som to Gange hver Dag holde Raad om hendes Sygdom, og af hvilke tvende stedse maa være tilstæde i hendes Cabinet. De Processioner og Andagtsøvelser, som dagligen anstilles i denne Anledning, ere utallige. Med Længsel venter man den Engelske Læges Willis's Ankomst, og det vil da komme derpaa an, om han vil blive ligesaa lykkelig i denne Cuur, som han var hos Kongen af Engeland. Jmidlertid bliver det et Særsyn her ved Hoffet, at see Dronningen cureres af en Protestant og under hans Opsyn.
Kiøbenhavns Postrytter, 1792-04-06
Rom, den 10 Martii. Den saa gandske uventede Tidende om Keyserens Død, som Paven i Forgaars fik med en Expresser fra Wien, har sat Hs. Hellighed i saameget større Bekymring, som han ansaae Keyseren for den Magt, der fornemmeligen vilde hielpe ham til Avignon igien; hvorfor han ogsaa nyelig havde udfærdiget to Breve, saavel til den afdøde Keyser som til den Russiske Keyserinde, med Anmodning, at de fra begge Sider vilde bidrage deres, for enten i Mindelighed eller med Magt at skaffe ham sin forrige Eiendom tilbage.
Kiøbenhavns Postrytter, 1792-04-06
Pohlsk Grændse, den 19 Martii. Formedelst Flodernes, især Dniesterens og Dniepperens, stærke Oversvømmelser, indløbe nu alle Efterretninger meget uordentlig, siden Touren maa tages over Oczakow, indtil den rette Vey kommer i Stand igien. J Jassy ere der endnu fem Generaler tilbage; Resten er efterhaanden gaaet til Rusland. – Det Nyeste, man her for nærværende Tid veed, er den forestaaende nye Jndretning ved den Russiske Armee, hvis hele lette Rytterie skal omdannes til Husarer, og af 4 Grenadeer Batailloner giøres tre.
Kiøbenhavns Postrytter, 1792-04-06
Fra den Russiske Grændse haves, at alle Stæder og Gouvernements have faaet Efterretning om de Herrer Revuskis, Potockis, Zucharzewskis, Zlotnickis og Zwykowskis Giennemreise, med Ordre, at holde 60 Heste i Beredskab paa hver Station, at vise dem alle Civil og MilitairHonneurs, og forskaffe dem den fornødne Fourage.
Kiøbenhavns Postrytter, 1792-04-06
Regensburg, den 19 Martii. Rigsdagsforsamlingerne holdes vel som sædvanligen to Gange om Ugen, imidlertid savnes dog nu ved disse adskillige Gesandte, og formodentligen ville alle Propositioner og Deliberationer forstørstedelen komme til at hvile, indtil det tydske Rige igien har faaet et nyt Overhoved.
Kiøbenhavns Postrytter, 1792-04-06
London, den 20 Martii. Tilforladelige Beretninger fra Ostindien melde, at Major Gaudi har den 14de September erobret Tippos vigtige Fort, Raymund Gurr, men det, man der har forefundet, skal ikke være af nogen Betydenhed. Fortet ligger saa høyt, at man behøver 40 Minuter, inden man naaer den første og yderste Port. – Fire Dage derefter har Capitain Read bemægtiget sig begge Fortene Ambagi Dur gam og Chillum Cottah, hvilke begge paa første Opfordring have overgivet sig. Det første ligger 5 og det andet 10 engelske Mile fra Rapmund Cottah. – Man formoder, at der i Fortet Chittel Dray, som Maratterne have borttaget, ere fundne mange Engelske Fanger, som Tippo havde indsværret der. Seringapatnam sætter han i den bedste Forsvarstand, og er fra Klokken 5 om Morgenen, til sildig ud paa Aftenen selv tilstæde hos Arbeyderne, forat opmuntre dem. Men saavel dette som hans mange andre Sorger have kiendeligen svækket hans Helbred.
Kiøbenhavns Postrytter, 1792-04-06
Hr. Dundas har atter i Løverdags forelagt Kongen endeel nye indløbne Breve og Papirer fra Lord Cornwallis i Ostindien.
Kiøbenhavns Postrytter, 1792-04-06
Samme Dag kom et Postskib tilbage fra Lissabon, og havde ikkun været 9 Dage underveys. De medfulgte Breve give en høystsørgelig Beskrivelse over Dronningens Tilstand. Hendes hæftige Raserie havde ved Postens Afgang, saaledes svækket hende, at manhvert Øyeblik ventede Budskab om hendes Død.
Kiøbenhavns Postrytter, 1792-04-06
Lüttich, den 21 Martii. Afvigte Nat har man her grebet en Assignat-Forfalsker med alle sine Jnstrumenter, og sat ham i sikker Forvaring. Man skal i Herve være paa Spoeret efter to andre.
Kiøbenhavns Postrytter, 1792-04-06
Wien, den 21 Martii. J Søndags ankom her en Coureer fra Berlin, som afleverede sine Depecher i Kongens egen Haand. Heraf slutter man, at de, foruden Condolationsbrevet, maa have indeholdet Sager af yderste Vigtighed. General von Bischofswarder besøger flittigen Fyrste von Kannitz og de andre Ministre. Man siger, han forbliver her endnu i lang Tid.
Kiøbenhavns Postrytter, 1792-04-06
Det forsikkres, at Kongen har bestemt anden Paaskedag til Arvehyldingen i Østerrige, og at det denne Gang skeer med samme Ceremonier som for to Aar siden, det allene undtagen, at Monarken frabeder sig Æreportene og afskaffer den Skik, at udkaste Brød og Kiød til Folket, og at lade Viin springe; hvorimod den dertil ellers bestemte Sum skal uddeles blandt Huusarme.
Kiøbenhavns Postrytter, 1792-04-06
Audiencerne hos vor nye Monark ere overmaade talriige, og alle henrykkes over den Nedladenhed og Naade, hvormed Hs. Majestæt forekommer enhver. Ligesom Monarken overhovedet værdiger alle offentlige Anstalter sin høye Opmærksomhed, saa besøgte han ogsaa for nogle Dage siden det almindelige Sygehuus, og erkyndigede sig paa det nøyeste om alle Ting. Paa samme Tid bragte man en af de Syge sin Suppe. Monarken tog en Skee, og smagte den. Da han fandt den temmelig slet, saa lod han Spise mesteren kalde, gav ham en Jrettesættelse, og advarede ham alvorligen, herefter at behandle Patienterne bedre. Meel= og Brødbagnings=Commissionerne have Ordre til, i deres Bestræbelser at vise fordobblet Jver, paa det Publicum kan faae baade større og bedre Brød end hidtil.
Kiøbenhavns Postrytter, 1792-04-06
De til tusinde Ducater, som de Siebenburgenske Stænder havde sendt hans afdøde Hr. Fader, har Monarken nu sendt dem tilbage, med Betydning, at anvende denne Sum til Bedste for de i den sidste Tyrkekrig ruinerte Siebenburgenske Undersaatter.
Kiøbenhavns Postrytter, 1792-04-06
Man venter nu paa Prindsen af Nassaus Tilbagekomst fra Petersburg, for at tage de endelige Beslutninger i Hensigt til de franske Anliggender.
Kiøbenhavns Postrytter, 1792-04-06
De fra Mähren og For-Østerrige afmarcherte Batailloner holde endnu Rastdag i Øvre Østerrige, og have Ordre at oppebie nærmere befaling, førend de gaae over Grændsen.
Kiøbenhavns Postrytter, 1792-04-06
Fra en sikker Haand vides, at den imellem dette og det Russiske Hof udløbne Alliance igien er fornyet, og at de sædvanlige Præsenter allerede ere sendte til Ministeriet i Petersburg. Da Ratificationen for den imellem den afdøde Keiser og Kongen af Preussen undertegnede Tractat ere udvexlede, saa ere Præsenterne ligeledes i denne Anledning fra begge Sider gjorte, og det for denne Gang i rede Pen Den sidst ommeldte Forhøyelse af Soldaternes ge. Sold angaaer egentligen kun de Garnisoner, hvor Pundet af Oxekiødet koster over 6 Kreutzer.
Kiøbenhavns Postrytter, 1792-04-06
Brüssel, den 22 Martii. Alle her værende franske Emigrante ere blevne ret nedslagne over Tidenden om Keyser Leopolds Død, og de længes derfor desmere efter at see, hvilken Vending deres Sager nu ville tage, da de, som opholde sig i disse Lande, have fra de franske Prindser faaet Ordre til saasnart mueligt at forlade samme, og begive sig deels til Lüttich, deels til Trier, for der at oppebie nærmere Jnstructioner. Jmidlertid gielder dette kun Mandfolkene, da Fruentimmer og Børn kunne indtil videre forblive hvor de ere Landscrona, den 22 Martii.
Kiøbenhavns Postrytter, 1792-04-06
Vores Gouverneur har faaet Ordre til at besætte hele Kysten og at spærre Passagen; ligesom og alle Breve fra Stockholm skulle aabnes, for om mueligt at komme paa Spoer efter Sammenrottelsen imod Kongen.
Kiøbenhavns Postrytter, 1792-04-06
Kiøbenhavn, den 6 April. Førstkommende Søndag den 8de April bliver anlagt Hofsorg for den afdøde Konge af Sverrig Gustav den 3die, som bæres i 6 Uger. Cavallererne bære 3 Uger dyb Sorg med overtrukne Klædesknapper, blaa anløben Kaarde og Spender, og Manskietter med smaal Søm, 14 Dage med Silkeknapper og Knaphuller, sorte Silkestrømper, blank Kaarde og Spender, og Manskietter med Fryndser; 8 Dage hvide Silkestrømper og Kniplings Manskietter. Damerne bære 3 Uger dyb Sorg med sort Snip og Speil-Flot; 14 Dage sorte Baand og Fryndser; 8 Dage brogede Baand og Kniplinger.
Kiøbenhavns Postrytter, 1792-04-06
Tallotteriets 524de Trækning i Altona, den 29de Martii, udkom følgende Numere: J Tallotteriets 657de Trækning her i Staden udkom i Tirsdags følgende Nummere: Confirmations=Bønnen, som efter Hs. Kongelig Majestæts allernaadigste Befaling skal bruges ved Confirmations-Acten, er tilkjøbs at bekomme i det Kongelige Bogtrykkerie.
Kiøbenhavns Postrytter, 1792-04-06
Betragtninger over de aarlige Søn- og Helligdags Evangelier i tvende Deele, udgivne til Opbyggelse af en retskaffen Præst, har nu forladt Pressen, og sælges for 4 Mk. 8 Sk. paa Trykpapiir uindbunden, hos de Herrer Boghandlere Saxtorph paa Waysenhuuset, Rothe paa Børsen og Buch paa Nørregade, samt hos mig som Forlægger efter Autors Cay Frid. Hammerich, Anmodning. paa Hiørnet af Naboeløs og Snaregaden. Mellemste Etage udi Gaarden No. 199 i Frederichsberg gade, som nu beboes af (S. T.) Hr. Oberste Hæderich, bliver til Paaske ledig; samme bestaaer af 5 store Værelser og Kiøkken en suite, et Sideværelse til Domestiqver, kan og følge 2de Værelser udi 3die Etage, foruden Tiener= og Pulterkammer i Qvisten, fælleds Vadskerkielder og Tørreloft, samt Afdeeling i Kielderen til Victualier, og Rum til circa 16 Favne Brænde, hvorom handles med Viinhandler Glasing paa Hiørnet af Vandkunsten.